OpenLLM-France/wikimedia huggingface dataset:
# Türkmenbaşy

Türkmenbaşy és una ciutat portuària del Turkmenistan, situada a la península homònima al costat del golf també homònim, a la costa de la mar Càspia. Administrativament pertany a la província de Balkan. Té una població de 51.000 habitants (segons l'estimació del 1999), majoritàriament russos i àzeris.
Anteriorment s'havia anomenat en rus Krasnovodsk (Красноводск), literalment 'la de l'aigua vermella', traducció del nom local turcman de Kyzyl-Su, que significa igualment 'aigua vermella'. Fou batejada amb el nom actual el 1993 pel president Saparmyrat Nyýazow dins el marc de la campanya de culte a la personalitat: precisament Türkmenbaşy (literalment 'el cap dels turcmans') és el sobrenom o «nom oficial» que es va autoatorgar Nyýazow, en imitació del primer président de la República de Turquia, Mustafà Kemal, que va rebre del Parlament turc el 24 de novembre del 1934 el cognom d'Atatürk ('el pare dels turcs').
La ciutat és la principal connexió marítima de l'Àsia central amb Europa i s'hi troba l'extrem occidental del ferrocarril transcaspià, la qual cosa la converteix en un important nexe de transport per a l'estat turcman i per a tota la regió. Està connectat amb la costa oposada del mar Caspi per mitjà de transbordadors.
Compta amb la refineria més gran del Turkmenistan; de fet, una part important de les extraccions de gas natural i petroli turcmans es realitzen a la rodalia.
Originàriament, la ciutat va néixer a manera de fortificació bastida per l'Imperi Rus el 1869 en el seu avanç per l'Àsia central, que va servir com a base d'operacions contra els estats de la regió i els grups nòmades o seminòmades.

## Enllaços externs

* Mapa de situació de Türkmenbaşy a la pàgina de FallingRain (anglès)
# Spirídon Trikupis

Spirídon Trikupis (grec: Σπυρίδων Τρικούπης) (Mesolongi, 20 d'abril de 1788 - Atenes, 12 de febrer de 1873 $^{(Julià)}$) va ser diplomàtic, escriptor, estadista i polític. Va ser Primer Ministre de Grècia l'any 1833 i membre dels governs provisionals de Grècia des de 1826.

## Biografia

Després d'estudiar a París i Londres, es va convertir en secretari privat del polític britànic Frederick North, V comte de Guilford, governador de les Illes Jòniques.
Durant la guerra d'Independència grega, va ocupar diversos càrrecs administratius i diplomàtics importants. Va ser membre del govern provisional en 1826, membre de la convenció nacional a Trezè el 1827, i president del Consell i Ministre d'Afers Exteriors el 1832. Va ser nomenat Primer Ministre de Grècia el 1833. I per tres vegades ambaixador grec a Londres (1835-1838, 1841-1843 i 1850-1861), i el 1850 enviat extraordinari a París. El seu fill Kharílaos Trikupis va ser també Primer Ministre de Grècia.

## Obres literàries

La seva oració fúnebre per al seu amic Lord Byron enterrat a la catedral de Missolonghi el 1824, ha estat traduïda en molts idiomes. Una col·lecció dels seus discursos religiosos i polítics va ser publicada a París l'any 1836. Va ser autor d'Istoria tis Ellinikis Epanasteseos (Londres 1853-1857) –la seva obra sobre la història de la revolució grega–.

## Referències

* ↑ Richard Edgcumbe, Byron: the Last Phase, Haskell House Publishers (New York, 1972) p. 185-190
* ↑ Pietro Gamba, A Narrative of Lord Byron's Last Journey to Greece: Extracted from the journal of Count Peter Gamba, who attended his lordship on that expedition, Folcroft Library Editions (1975) p.339
# Fluorur d'hidrogen

El fluorur d'hidrogen és un compost químic format per hidrogen i fluor, HF. Es presenta en forma gasosa o líquida, incolora en ambdós estats. És molt soluble en aigua, donant lloc a una dissolució anomenada àcid fluorhídric. Bull a temperatura ambient, més alta que la d'altres halurs d'hidrogen pels enllaços per pont d'hidrogen que es formen entre les seves molècules, on l'enllaç covalent H—F està molt polaritzat degut a la diferència d'electronegativitats d'ambdós àtoms.
El fluorur d'hidrogen és altament perillós. En contacte amb l'aigua forma la dissolució anomenada àcid fluorhídric, altament corrosiva i penetrant. Destrueix ràpidament les còrnies.

## Història

El químic francès Edmond Frémy (1814–1894) fou qui l'aïllà per primer cop i el suec Carl Wilhelm Scheele (1742-1786) preparà per primera vegada la dissolució àcid fluorhídric en grans quantitats el 1771, que fou ràpidament emprada per la indústria del vidre.

## Estructura

En estat gasós és monomèric a altes temperatures, però existeix en formes polimèriques a baixes, com (HF)₂ i (HF)₆. En estat sòlid les molècules es disposen en forma ordenada de ziga-zaga. Els enllaços covalents entre els àtoms de F i H tenen una longitud de 95 pm, mentre que la longitud dels enllaços d'hidrogen entre àtoms de F i H de molècules diferents adjacents és de 155 pm. En estat líquid també s'hi troben cadenes de molècules d'HF, però més curtes que les de l'estat sòlid, amb només cinc o sis molècules.

## Propietats

El fluorur d'hidrogen és un dels dissolvents més efectius que es coneixen, superant a l'aigua en molts d'aspectes tant com a dissolvent de substàncies inorgàniques com orgàniques. Aquestes formen normalment dissolucions conductores degut a la protonització del dissolvent. Per exemple en dissoldre benzè en fluorur d'hidrogen es produeix l'equilibri químic:
$C_{6}H_{6}\,+\,HF\,\leftrightarrows \,C_{6}H_{7}^{+}\,+\,F^{-}$Alguns àcids forts, com ara l'àcid nítric HNO₃, es comporten com a bases en fluorur d'hidrogen líquid, produint-se l'equilibri àcid-base:
$HNO_{3}\,+\,HF\,\leftrightarrows \,H_{2}NO_{3}^{+}\,+\,F^{-}$El fluorur d'hidrogen líquid és un poc menys àcid que l'àcid sulfúric H₂SO₄ del 100 %. Poques substàncies actuen com àcids davant d'ell, només els acceptors de fluor molt eficients, com ara el trifluour de bor, BF₃, el pentafluorur d'arseni, AsF₅, el pentafluorur d'antimoni, SbF₅, i el tetrafluorur d'estany, SnF₄. L'equilibri que resulta és:
$SbF_{5}\,+\,2\,HF\,\leftrightarrows \,H_{2}F^{+}\,+\,SbF_{6}^{-}$
# Torneig Comte de Godó 1977

El Trofeu Comte de Godó 1977 és una competició tennística que es jugà sobre terra batuda pertanyent al circuit Grand Prix. La 25a edició del torneig es va celebrar entre el 17 i el 23 d'octubre de 1977 en el Reial Club de Tennis Barcelona a Barcelona, Catalunya.

## Quadre individual masculí

| 3a ronda | 3a ronda | 3a ronda | 3a ronda | 3a ronda | Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Semifinals | Final | Final | Final | Final | Final |
| 1 | B. Borg | 6 | 6 | |
| 12 | V. Pecci | 2 | 3 | | 1 | B. Borg | 6 | 6 | |
| 7 | J. Higueras | 6 | 6 | | 7 | J. Higueras | 0 | 1 | |
| 16 | F. McMillan | 3 | 2 | | | | | | | 1 | B. Borg | 6 | 0 | 6 |
| 3 | E. Dibbs | 6 | 6 | | | | | | | 3 | E. Dibbs | 0 | 6 | 4 |
| Q | G. Toulon | 2 | 2 | | 3 | E. Dibbs | 6 | 6 | | | | | | |
| 6 | P. Bertolucci | 2 | 3 | | 10 | J. Kodes | 4 | 4 | | | | | | |
| 10 | J. Kodes | 6 | 6 | | | | | | | | | | | | 1 | B. Borg | 6 | 7 | 6 |
| Q | A. Pierola | 1 | 2 | | | | | | | | | | | | 2 | M. Orantes | 2 | 5 | 2 |
| 8 | B. Taroczy | 6 | 6 | | 8 | B. Taroczy | 6 | 4 | 1 | | | | | |
| | U. Pinner | 2 | 6 | 5 | 4 | W. Fibak | 4 | 6 | 6 | | | | | |
| 4 | W. Fibak | 6 | 3 | 7 | | | | | | 4 | W. Fibak | 3 | 6 | 6 |
| | J. Granat | 7 | 7 | | | | | | | 2 | M. Orantes | 6 | 2 | 7 |
| 5 | J. Fillol | 6 | 5 | | | J. Granat | 1 | 2 | | | | | | |
| | R. Vizcaino | 1 | 0 | | 2 | M. Orantes | 6 | 6 | |
| 2 | M. Orantes | 6 | 6 | | | | | | |

## Quadre dobles masculins

| Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Final | Final | Final | Final |
| 1 | Bob Hewitt Frew McMillan | 6 | 6 | |
| 7 | Željko Franulović Hans Kary | 1 | 1 | | 1 | Bob Hewitt Frew McMillan | 7 | 6 |
| | José Higueras Javier Soler | 4 | 2 | | 6 | John Feaver John James | 5 | 3 |
| 6 | John Feaver John James | 6 | 6 | | | | | | 1 | Bob Hewitt Frew McMillan | 0 | 4 |
| 5 | Antonio Muñoz Manuel Orantes | 5 | 6 | 6 | | | | | 2 | Wojtek Fibak Jan Kodes | 6 | 6 |
| 3 | Frantisek Pala Balazs Taroczy | 7 | 1 | 2 | 5 | Antonio Muñoz Manuel Orantes | 2 | 4 |
| | Birger Andersson Peter Elter | 3 | 1 | | 2 | Wojtek Fibak Jan Kodes | 6 | 6 |
| 2 | Wojtek Fibak Jan Kodes | 6 | 6 | | | | | |

## Enllaços externs

* Web oficial (català) (castellà) (anglès)
* Quadre individual masculí
* Quadre dobles masculins
Barcelona Open :
1953
1954
1955
1956
1957
1958
1959
1960
1961
1962
1963
1964
1965
1966
1967
1968
1969
1970
1971
1972
1973
1974
1975
1976
1977
1978
1979
1980
1981
1982
1983
1984
1985
1986
1987
1988
1989
1990
1991
1992
1993
1994
1995
1996
1997
1998
1999
2000
2001
2002
2003
2004
2005
2006
2007
2008
2009
2010
2011
2012
2013
2014
2015
2016
2017
2018
2019
2021
2022
2023
2024 :
# Feina per Llubí

Feina per Llubí és un partit polític d'esquerres d'àmbit municipal fundat l'any 2015 per Julia González Bordas i Miquel Perelló Gelabert a Llubí. A les eleccions municipals de maig de 2015 va obtenir 158 vots i un regidor. Entre 2015 i 2023 ha format part del consistori del mateix poble amb la regidoria de Fires, Festes, Participació i Dinamització, a la qual es va afegir la regidoria d'Igualtat durant la segona legislatura. Entre altres fites, es va sumar amb PI i amb MES a la defensa del dret d'autodeterminació dels pobles durant el ple del 26 de setembre de 2017. A les eleccions municipals de 2019 va obtenir 194 vots, cosa que li va permetre de passar per davant el Partit Popular de les Illes Balears i duplicar regidors.

## Referències

* ↑ «Resultats Eleccions a Llubí- Resultats eleccions Municipals a Illes Balears». [Consulta: 30 juliol 2018].
* ↑ «El PI, Més y Feina per Llubí forman un pacto para gobernar». Diario de Mallorca.
* ↑ «Ajuntament de Llubí». Arxivat de l'original el 2018-07-30. [Consulta: 30 juliol 2018].
* ↑ «Llubí se suma a defensar el dret d'autodeterminació dels pobles». dBalears, 28-09-2017. Arxivat de l'original el 2018-07-30 [Consulta: 30 juliol 2018].
* ↑ NacióSabadell. «Resultats eleccions municipals 2019 a Llubí (Illes Balears) | NacióSabadell». [Consulta: 5 juny 2019].
# Mut

«Mut» té aquests significats:
* Antic Egipte:
** Mut (deessa egípcia), dona d'Amon i mare de Khonsu, vegeu llista de personatges de la mitologia egípcia#M
** Amon-Mut-Khonsu, triada tebana de deus: Amon, Mut i Khons
* Toponímia:
** Mut (Turquia)
** Son Mut Vell, possessió del terme de Llucmajor, Mallorca
** Temple de Mut, temple de l'Antic Egipte a Karnak (avui a Luxor).
* Zoologia:
** Ànec mut (Cairina moschata), espècie pròpia de l'Amèrica tropical distribuïda des del sud de Mèxic fins a l'est del Perú i el nord de l'Uruguai
** Ànec mut del Penedès anàtid de l'espècie Cairina moschata que criat en les condicions reglamentades gaudeix de la Denominació Comarcal de Producte de Qualitat
** Cigne mut (Cygnus olor), ocell de la família dels anàtids
* Biografies:
** Mut-Ashkur, rei d'Assíria, fill i successor d'Ishme-Dagan I segons la llista reial assíria.
** Antoni Mut Calafell (Palma, 1928), historiador i arxiver mallorquí.
** Antoni Mut Tomàs (Llucmajor, ~1421-1484), polític mallorquí.
** Maties Mut Romaguera (Llucmajor, 1639 - Palma, 1724), cronista mallorquí.
** Andreu Vidal Mut, (Llucmajor, 1859-1932), glosador mallorquí.
** Gaspar Oliver Mut (Llucmajor, 1952), és un empresari i polític conservador mallorquí
* Miscel·Lània:
** Quico el Célio, el Noi i el Mut de Ferreries, grup de folklore de les Terres de l'Ebre, creat l'any 1992.
** Mapa mut, mapa amb finalitats didàctiques on manquen els noms dels països o accidents, la llegenda explicativa zona o bé títols explicatius
** Vi mut, vi blanc o negre en el que la fermentació s'ha aturat amb l'addició d'alcohol vínic, d'aiguardent o de most
** Cinema mut, tipus de cinema que no té so pregravat i sincronitzat, especialment pel que fa als diàlegs parlats
** Mudesa, incapacitat de parlar
# Regió de Gabú

La Regió de Gabú és una regió a l'est de Guinea Bissau. La seva capital és la ciutat de Gabú. Limita al nord amb Senegal, a l'est i al sud amb la República de Guinea i a l'oest amb la Regió de Bafatá i també amb la Regió de Tombali. Juntament amb la regió de Bafatá forma la província de Leste (est).
L'extensió de territori d'aquesta regió abasta una superfície de 9.150 quilòmetres quadrats, mentre que la població es compon d'uns 215.530 residents (xifres del cens de l'any 2009). La densitat poblacional és de 23,56 habitants per quilòmetre quadrat.

## Sectors

La regió de Gabú està dividida en cinc sectors:
* Madina do Boé
* Gabú
* Pitche
* Pirada
* Soncao

## Referències

* ↑ (portuguès) «Dades de l'Instituto Nacional de Estatística». Arxivat de l'original el 2009-11-13. [Consulta: 14 juliol 2016].
# Cahaba Heights

Cahaba Heights és un barri de la ciutat de Vestavia Hills a l'estat d'Alabama dels Estats Units. Va ser una concentració de població designada pel cens independent fins a la seva annexió al 2002. Segons el cens del 2000 tenia 5.203 habitants.

## Demografia

Segons el cens del 2000, Cahaba Heights tenia 5.203 habitants, 2.603 habitatges, i 1.272 famílies. La densitat de població era de 989,6 habitants per km².
Dels 2.603 habitatges en un 19,7% hi vivien nens de menys de 18 anys, en un 38,1% hi vivien parelles casades, en un 8,6% dones solteres, i en un 51,1% no eren unitats familiars. En el 41,3% dels habitatges hi vivien persones soles el 8,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era d'1,99 i el nombre mitjà de persones que vivien en cada família era de 2,75.
Per edats la població es repartia de la següent manera: un 17,4% tenia menys de 18 anys, un 10,1% entre 18 i 24, un 38,4% entre 25 i 44, un 20,4% de 45 a 60 i un 13,7% 65 anys o més.
L'edat mediana era de 35 anys. Per cada 100 dones hi havia 86,6 homes. Per cada 100 dones de 18 o més anys hi havia 84,4 homes.
La renda mediana per habitatge era de 48.250 $ i la renda mediana per família de 61.759 $. Els homes tenien una renda mediana de 41.569 $ mentre que les dones 32.674 $. La renda per capita de la població era de 29.895 $. Aproximadament l'1,9% de les famílies i el 4,3% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
# Menjagrà gorjanegre

El menjagrà gorjanegre (Sporophila ruficollis) és una espècie d'ocell de la família dels tràupids (Thraupidae).

## Distribució i hàbitat

Habita en sabanes seques, pasturatges, cardales, jonqueres, etc., fins als 1.200 metres. Les seves poblacions estan disminuint a causa de les captures comercials per a la seva venda com mascota i la degradació dels seus hàbitats.

## Descripció

Mesura aproximadament 10 cm. S'alimenta especialment de llavors encara que de vegades incorpora larves a la seva dieta.

## Referències

* ↑ «Menjagrà gorjanegre». Cercaterm. TERMCAT, Centre de Terminologia. Rev. 20/10/2022(català)
# Fluorur de formil

El fluorur de formil, també conegut com a fluorur de carbonil, és un compost químic amb la fórmula química ${\ce {HCOF}}$. És un gas incolor, tòxic i altament reactiu. És un compost carbonílic, el que significa que té un àtom de carboni doblement enllaçat amb un àtom d'oxigen, i té un enllaç carboni-fluor que el converteix en un bon grup de sortida.

## Estructura

La molècula de fluorur de formil està formada per un àtom de carboni (C) doblement enllaçat a un àtom d'oxigen (O) i un àtom simple d'hidrogen (H) i un àtom de fluor (F). És un compost altament reactiu, amb un doble enllaç carboni-oxigen, que el converteix en un bon electròfil, i un enllaç carboni-fluor que el converteix en un bon grup sortint.

## Preparació

El fluorur de formil, es pot preparar mitjançant la reacció de monòxid de carboni i fluorur d'hidrogen en presència d'un catalitzador. L'equació química d'aquesta reacció és:
${\ce {CO + HF -> HCOF}}$
La reacció es realitza normalment a temperatures elevades, entre 80-150 °C, i en presència d'un catalitzador com l'àcid sulfúric o el tri fluorur de bor. A continuació, l'${\ce {HCOF}}$ es destil·la per eliminar els reactius o subproductes restants.

## Ús

El fluorur de formil és un reactiu electròfil, el que significa que pot reaccionar amb compostos rics en electrons per formar nous compostos. Es fa servir habitualment per sintetitzar aldehids i àcids carboxílics en síntesi orgànica. També es fa ús en la síntesi de diversos fàrmacs, com agents antiinflamatoris i antibiòtics, i pesticides, com el carbofuran. El fluorur de formil també s'usa com a reactiu en investigacions de laboratori, principalment en síntesi orgànica i reaccions químiques. Algunes de les propietats i aplicacions clau del fluorur de formil inclouen:

## Toxicitat

El fluorur de formil és una substància química altament tòxica. És un corrosiu i un fort irritant pulmonar que pot causar danys respiratoris greus si s'inhala. Els símptomes de l'exposició al fluorur de formil poden incloure tos, dolor al pit, dificultat per respirar i, en casos greus, edema pulmonar, que pot provocar la mort. A més de ser tòxic quan s'inhala, el fluorur de formil també és nociu si entra en contacte amb la pell o els ulls. Pot causar cremades greus, així com danys als ulls, inclosa la ceguesa.

## Referències

* «[https://www.epa.gov/sites/default/files/2019-03/documents/fluoride-exposure-relative-report.pdf Health and Ecological Criteria Division
Office of Water]». Fluoride: Exposure and Relative Source Contribution Analysis, 12-12-2010.
* «Document Display | NEPIS | US EPA» (en anglès). [Consulta: 14 gener 2023].
# Bertil Malmberg

Bertil Frans Harald Malmberg (Härnösand, 13 d'agost de 1889-Estocolm, 11 de febrer de 1958) va ser un escriptor i traductor de Suècia. Era Membre de l'Acadèmia Sueca.

## Obra seleccionada

* 1908 - Bränder
* 1916 - Atlantis
* 1923 - Orfika
* 1927 - Slöjan
* 1929 - Vinden
* 1932 - Illusionernas värld
* 1936 - Tyska intryck
* 1937 - Värderingar
* 1942 - Excellensen
* 1947 - Under månens fallande båge
* 1948 - Men bortom marterpålarna
* 1949 - Utan resolution
* 1949 - Staden i regnet
* 1950 - Med cyklopöga
* 1951 - Idealet och livet
* 1956 - Förklädda memoarer

## Referències

* ↑ «LIBRIS - sökning: förf:(Malmberg, Bertil, 1889-1...» (en suec). National Library of Sweden. [Consulta: 5 abril 2022].

## Enllaços externs

* IMDB
# Rohwer

«Rohwer» té aquests significats:
* Sievert Allen Rohwer, zoòleg estatunidenc.
* Jens Gunter Rohwer, botànic alemany.
# Topònims de Carreu

Llistat de topònims de l'antic poble de Carreu, del terme municipal d'Abella de la Conca, al Pallars Jussà presents a la Viquipèdia.

## Edificis
### Bordes

* Capdecarreu

### Esglésies

| Santa Cristina de Carreu | Sant Pere de Carreu dels Prats |

### Masies (pel que fa a l'edifici)

| Claverol Lo Cumó | Casa Hortó | La Molina de Carreu | Casa de Pla del Tro |

## Geografia
### Boscs
#### Conservats

* Bosc de Carreu

#### Perduts en l'incendi de l'agost del 1978

* Mata de Claverol

### Cavitats d'interès espeleològic, històric o paleontològic

| Espluga de la llau de la Creueta Pou dels Grallons | Espluga de Moreu | Forat Negre | Avenc del Plan-de-riba |

### Cingleres

* Cap de Plan-de-riba

### Colls, collades, graus i passos

| Pas de Castellnou Pas de la Ce | Coll des Eres Collada de Gassó | Coll de Llívia Coll Nadilla | Collada del Rei |

### Comes, comelles i comellars

* Coma del Pi

### Corrents d'aigua (barrancs, canals, llaus, rases, rius i torrents)

| Barranc de Baixera Riu de Carreu | Barranc dels Cóms de Carreu Barranc de la Creueta | Barranc de Galliner Barranc de la Gargalla | Barranc de la Malallau Llau del Retiro de Carreu |

### Diversos (indrets i partides)

| Claverol Les Coberterades Bassa de les Coberterades Conca de Dalt | La Creueta Cumó Galliner Les Gargalles Altes | Forat de l'Infern Bassa de Pla del Tro Pletes del Taó | Lo Pletiu Pletiu Gras Les Pujadetes |

### Entitats de població

* Carreu

### Espais naturals

Carreu:
* Reserva Nacional de Caça de Boumort

### Fonts

Carreu:
| Font de la Molina | Font de la Monta |

### Masies (pel que fa al territori)

| Claverol Lo Cumó | Casa Hortó | La Molina de Carreu | Casa de Pla del Tro |

### Muntanyes

| Cap de Carreu | Lo Tossalet |

### Obagues

| Obaga de Carreu Obaga de Claverol | Obaga del Clot de Moreu Obaga dels Cóms | Obaga de la Gargalla | Obaga de la Molina |

### Partides rurals

* Carreu

### Planes

| La Plana | Plandellet | Plan-de-riba | Pla del Tro |

### Roques

| Roc de les Cases | Rocs de l'Esteve | Pui Roi | Rocs de la Sàrria |

### Serres

| Serra de l'Andreu Serrat Blanc Serra de Boumort | Serrat de la Cabanera Serra de Carreu | Serrat de Moixerolers Serrat del Pla del Tro | Serrat del Roure Serra de Santa Cristina |

### Solanes

| Solanes de Carreu Solana dels Cóms | Solana de Forat Negre Solana del Galliner | Solanes del Pla del Tro | Solana de Santa Cristina |

### Vies de comunicació

| Camins de Boumort Pista de Boumort Camí de Carreu | Camí de Carreu Pista del Grau Camí del Grau | Pista del Portell Camí Vell d'Herba-savina a la Molina | Camí de Pla del Tro Pista dels Prats |
# Motí de l'Hespèria

El Motí de l'Hespèria fou una plantada dels jugadors del Barça de la temporada 1987-1988 cap a la directiva del club i, en particular, contra el President Núñez.
El 28 d'abril del 1988, 23 jugadors de la plantilla (tots menys Bernd Schuster, Gary Lineker i López López) i l'entrenador, Luis Aragonés, van signar a l'Hotel Hespèria de Barcelona una nota que sol·licitava la dimissió del president, Josep Lluís Núñez. En el rerefons de la protesta hi havia un conflicte entre els jugadors i el club pel cobrament dels drets d'imatge. Aquesta postura va ser el punt culminant d'una temporada amb continus conflictes.
La reacció de la directiva va ser immediata i la temporada següent renovà completament l'equip i fitxà com a nou entrenador el neerlandès Johan Cruyff.

## Enllaços externs

* «Los jugadores azuigrana, en guerra abierta con Nuñez», 29-04-1988. [Consulta: 28 abril 2013].
# Regió de Drava

La Regió del Drava (en eslovè Podravska regija) és una de les dotze regions estadístiques en les quals se subdivideix Eslovènia. Es diu així pel riu Drava.
Al desembre de 2005, tenia 319.235 habitants.
Els següents municipis pertanyen a la regió:
* Benedikt
* Cerkvenjak
* Destrnik
* Dornava
* Duplek
* Gorišnica
* Hajdina
* Hoče-Slivnica
* Juršinci
* Kidričevo
* Kungota
* Lenart
* Lovrenc na Pohorju
* Majšperk
* Maribor
* Markovci
* Miklavž na Dravskem polju
* Oplotnica
* Ormož
* Pesnica
* Podlehnik
* Ptuj
* Rače-Fram
* Ruše
* Selnica ob Dravi
* Šentilj
* Slovenska Bistrica
* Starše
* Sveta Ana
* Sveti Andraž v Slovenskih goricah
* Trnovska vas
* Videm
* Zavrč
* Žetale

## Referències

* Slovenian regions in figures 2006 Arxivat 2013-05-25 a Wayback Machine.
# Caguas

Caguas és un municipi de Puerto Rico situat al centre-est de l'illa, també conegut amb els noms de Tierra de las Leyendas, el poble de Los Samaritanos i la Ciudad Samaritana. Confina al nord amb els municipis de San Juan i Trujillo Alto; al sud amb Cayey i San Lorenzo; a l'est amb Gurabo i San Lorenzo i a l oest amb Aguas Buenas, Cidra i Cayey. Forma part de l'Àrea metropolitana de San Juan-Caguas-Guaynabo.
El municipi està dividit en 11 barris: Bairoa, Beatriz, Borinquen, Caguas Pueblo, Cañabón, Cañaboncito, Río Cañas, San Antonio, San Salvador, Tomás de Castro i Turabo. El nom de Caguas es deu al cacic taíno Caguax qui habitava prop de la confluència dels rius Turabo i Grade de Loíza. Durant la colonització espanyola aquest cacic va acceptar ser cristianitzat i no lluità en contra dels conqueridors.

## Referències

* ↑ Grupo Editorial EPRL «Caguas» (en castellà). Enciclopedia de Puerto Rico. Fundación Puertoriqueña de las Humanidades, 04-06-2015 [Consulta: 28 juny 2015].
* ↑ «American FactFinder» (en anglès). Oficina del cens dels EUA. [Consulta: 28 juny 2015].

## Enllaços externs

* Directori de Municipis, Caguas Arxivat 2016-03-03 a Wayback Machine. a la web oficial de l'Estat Lliure associat de Puerto Rico (castellà)